# Gaston Rahier

Gaston Rahier (Chaineux, Herve, 1 de febrer de 1947 - Creil, 8 de febrer de 2005) va ser un pilot de motociclisme belga, tres vegades Campió del Món de motocròs amb Suzuki i dues vegades guanyador del Ral·li Dakar amb motocicleta BMW.
Home de poca estatura (feia 1,64 m) i gran bonhomia, era conegut afectuosament com a Gastounet.

## Resum biogràfic

Rahier va començar competint en motocròs a Bèlgica amb la marca txecoslovaca ČZ i després amb OSSA, destacant en les competicions de mitjana i petita cilindrada. A mitjan dècada de 1970, ja com a pilot oficial de Suzuki, dominà durant anys la categoria dels 125cc, aconseguint-ne els tres primers campionats mundials disputats: els de 1975 a 1977 (fins aleshores, d'aquesta cilindrada només se n'havia disputat un Campionat d'Europa les temporades de 1973 i 1974).
El 1977 rebé el Trofeu belga al mèrit esportiu. El 1981, quan ja portava anys d'èxits internacionals i havia pilotat per a Yamaha i Gilera, patí un seriós accident que va estar a punt de costar-li la pèrdua d'una mà i que acabà definitivament amb la seva carrera en el motocròs.
El 1983, recuperat de la lesió, va reaparèixer inesperadament en el Ral·li Dakar amb una motocicleta BMW R80 GS, formant equip amb un dels millors especialistes en la prova, Hubert Auriol. Tot i ser la seva primera participació al Dakar, Rahier liderà la prova des d'Algèria fins que hagué d'abandonar per caiguda. Sense desmoralitzar-se, reaparegué el 1984 i guanyà la prova de forma incontestable. El 1985, essent ja el principal pilot de BMW (Auriol havia canviat a Cagiva), Gaston Rahier tornà a guanyar el Dakar. Aquell any va ser triat esportista belga de l'any.
El 1988, BMW abandonà els raids i Rahier muntà un equip juntament amb Suzuki per a córrer amb la DR800. Amb aquella moto guanyà el Ral·li dels Faraons d'aquell any. Durant anys, obtingué tan bons resultats al Dakar que arribà a esdevenir una llegenda entre els seguidors d'aquesta cursa, fins al punt que se'l coneixia com a «el petit home de reputació gegant». La seva llarga carrera esportiva, iniciada quan tenia setze anys, va durar fins al 2000.
Gaston Rahier s'instal·là a França, concretament a l'Oise, on es dedicava als seus negocis i feia de mànager de joves campions de motocròs. Atesa la seva experiència en raids africans, ell mateix n'organitzà més tard alguns com ara el Rallye Gaston Rahier Classic o el Rallye Raid de Mongolie el 2001.
El 8 de febrer del 2005, poc després d'haver fet 58 anys, Gaston Rahier es va morir al centre hospitalari de Creil, víctima d'un càncer que patia des de feia dos anys. Va ser enterrat a Chaineux.

## Palmarès
### Palmarès internacional en Motocròs

| Any | Motocicleta | Campionat del Món | Campionat del Món | Per equips | Per equips |
| Any | Motocicleta | 250cc | 125cc | MXDN | Trophée |
| 1969 | OSSA | 37è | - | | |
| 1970 | ČZ | 16è | - | | |
| 1971 | ČZ | 11è | - | | |
| 1972 | Husqvarna | 13è | - | | |
| 1973 | Suzuki | 20è | - | | |
| 1974 | Suzuki | 5è | - | | 1r |
| 1975 | Suzuki | - | 1r | | 1r |
| 1976 | Suzuki | - | 1r | 1r | 1r |
| 1977 | Suzuki | - | 1r | | |
| 1978 | Suzuki | - | 2n | | 1r |
| 1979 | Yamaha | - | 3r | | |
| 1980 | Gilera | - | 10è | | |
| 1981 | Gilera | - | 7è | | |
| 1982 | Suzuki | 15è | - | | |
| 1983 | Suzuki | 22è | - | | |
| Total títols | Total títols | 0 | 3 | 1 | 4 |
* ↑ La classificació consignada a MXDN i Trophée fa referència a la posició final obtinguda per l'equip estatal

### Palmarès al Ral·li París-Dakar

| Any | Motocicleta | Posició |
| 1983 | BMW | Abandó |
| 1984 | BMW | 1r |
| 1985 | BMW | 1r |
| 1986 | BMW | 14è |
| 1987 | BMW | 3r |
| 1988 | Suzuki | 9è |
| 1989 | Suzuki | 11è |
| 1990 | Suzuki | 9è |
| 1991 | Suzuki | 13è |
| Total victòries | Total victòries | 2 |

## Referències

* ↑ Pupo, Ricardo. «Gaston Rahier. "Le petit belge"» (en portuguès). motosclassicas70.com.br, 01-08-2005. [Consulta: 15 novembre 2009].
* 1 2 «Gaston Rahier est décédé à Creil» (en francès). leparisien.fr. Le Parisien, 09-02-2005. [Consulta: 15 novembre 2009].
* ↑ «Profile - Gaston Rahier» (en anglès). bestsports.com.br. [Consulta: 15 novembre 2009].
* ↑ De la Torre, Juan Pedro «Campeones esenciales. Gaston Rahier» (en castellà). Moto Verde. Motor Press Ibérica [Madrid], núm. 478, 5-2018, p. 72.
* 1 2 3 4 5 «Gaston Rahier s'éteint à Paris» (en francès). moto-net.com, 09-02-2005. [Consulta: 15 novembre 2009].
* ↑ Ramkema, Wim; Heese, Jan. «Moto Cross - Gaston Rahier». A: Grand Prix - Libro para cromos (en castellà). Bilbao: Publicaciones Fher, 1977, p. 23 (Àlbum de cromos). D.L. BI-1027-77, No. Reg. 4070-77. ISBN 84-243-1359-3.
* 1 2 «Décès du triple champion du monde de moto-cross Gaston Rahier» (en francès). lerepairedesmotards.com, 08-02-2005. [Consulta: 15 novembre 2009].
* ↑ «Dakar Retrospective 1979-2005» (PDF) (en anglès). castrol.com. Arxivat de l'original el 25 de maig 2010. [Consulta: 15 novembre 2009].

## Enllaços externs

* Pàgina de tribut a Gaston Rahier (anglès)
* Imatge de Rahier provant la Yamaha Téneré el 1984
Campions del Món de MX2$^1$ :
1973 - Malherbe
1974 - Malherbe
1975 - Rahier
1976 - Rahier
1977 - Rahier
1978 - Watanabe
1979 - H. Everts
1980 - H. Everts
1981 - H. Everts
1982 - Geboers
1983 - Geboers
1984 - Rinaldi
1985 - Vehkonen
1986 - Strijbos
1987 - V. den Berk
1988 - Bayle
1989 - Parker
1990 - Schmit
1991 - S. Everts
1992 - Albertyn
1993 - Tragter
1994 - Moore
1995 - Puzar
1996 - Tortelli
1997 - Chiodi
1998 - Chiodi
1999 - Chiodi
2000 - Langston
2001 - Dobb
2002 - Maschio
2003 - Ramon
2004 - Townley
2005 - Cairoli
2006 - Pourcel
2007 - Cairoli
2008 - Rattray
2009 - Musquin
2010 - Musquin
2011 - Roczen
2012 - Herlings
2013 - Herlings
2014 - Tixier
2015 - Gajser
2016 - Herlings
2017 - Jonass
2018 - Prado
2019 - Prado
2020 - Vialle
2021 - Renaux
2022 - Vialle
2023 - Adamo
2024 - de Wolf :
$^1$Del 1975 al 2003, era el Campionat del Món de Motocròs 125cc (en cursiva, els Campionats d'Europa previs al mundial). :
Vencedors del Ral·li Dakar - Motos :
1979 - Neveu
1980 - Neveu
1981 - Auriol
1982 - Neveu
1983 - Auriol
1984 - Rahier
1985 - Rahier
1986 - Neveu
1987 - Neveu
1988 - Orioli
1989 - Lalay
1990 - Orioli
1991 - Peterhansel
1992 - Peterhansel
1993 - Peterhansel
1994 - Orioli
1995 - Peterhansel
1996 - Orioli
1997 - Peterhansel
1998 - Peterhansel
1999 - Sainct
2000 - Sainct
2001 - Meoni
2002 - Meoni
2003 - Sainct
2004 - Roma
2005 - Despres
2006 - Coma
2007 - Despres
2008
2009 - Coma
2010 - Despres
2011 - Coma
2012 - Despres
2013 - Despres
2014 - Coma
2015 - Coma
2016 - Price
2017 - Sunderland
2018 - Walkner
2019 - Price
2020 - Brabec
2021 - Benavides
2022 - Sunderland
2023 - Benavides
2024 - Brabec
2025 - Sanders :